Will.i.am tok seieren på forskudd
Uten å vente på resultatet, har Will.i.am besluttet å presentere en ny Obama-hyllest onsdag. "It's A New Day" slippes på nettstedet dipdive.com onsdag. Også på videoutgaven av den nye, mulige hit'en har Will.i.am fått med seg en rekke kjendiser som hyller Obama. - Må holde løftene - Den er inspirert av USA. Den handler om at Obama vinner og den hedrer de som sørger for at dette skjer og det er det amerikanske folk, sa Wil.i.am fra Black Eyed Peas til nyhetsbyrået AP tirsdag kveld, før det var klart hvordan valget ville ende. BILDESPESIAL:Valgdagen - Egentlig handler hele prosjektet om at folk kan legge inn sine vitnesbyrd om hvordan de opplever dette øyeblikket for USA. Blant annet Ryan Phillippe, John Legend og Scarlet Johansson var med på den forrige hit'en. Det er ikke kjent hvem som er med på den som slippes onsdag. SAMLESIDE:Alt om det amerikanske valget Will.i.am er til stede her i Grant Park i Chicago i kveld. Til AP sier han at det nå er opp til folk å holde politikerne ansvarlige for å gjennomføre løftene.
Hans hit "Yes, we can" der alle mulige superstjerner deltok, ble en suksess. Dagen etter valget presenteres en ny mulig hit.